laion/Wikipedia-Exotic huggingface dataset:
אנדרטת החיפושית בול ויוויל

אנדרטת החיפושית בול ויוויל ניצבת בעיירה אנטרפרייז במדינת אלבמה שבארצות הברית. היא הוקמה לציון תרומתה של החיפושית לשינוי לטובה של החקלאות והכלכלה במחוז שסביב העיירה. זוהי האנדרטה הראשונה בעולם שהוקמה לכבודו של מזיק חקלאי. החיפושית בול ויוויל (Boll weevil) ‏(שמה הלטיני: Anthonomus grandis) (אנ') היא מין אנדמי למקסיקו, הניזון מצמח הכותנה וגורם נזקים כבדים למגדליו. בסוף המאה ה-19 היא החלה להתפשט אל תחומי ארצות הברית ופגעה באלבמה בשנת 1915. תוך שלוש שנים החלו חקלאים שם לאבד את כל יבולי הכותנה שלהם, שהיוו מרכיב עיקרי בכלכלה המקומית. אחד מתושבי אלבמה ראה בנזקי החיפושית הזדמנות לגוון את החקלאות במחוז על ידי הכנסת גידולי בוטנים במקום הכותנה. הוא שיכנע בכך את אחד ממגדלי הכותנה ששקע בחובות. יבול הבוטנים הראשון שלו כיסה את חובותיו וחקלאים נוספים הלכו בדרכו. גידול הכותנה במחוז לא פסק, אך החקלאים למדו לגוון את הגידולים במשקיהם ועקב כך גדלה ההכנסה הכספית של המחוז. איש העסקים המקומי בון פלמינג (Bon Fleming) הציע להקים אנדרטה לכבוד החיפושית בעיירה אנטרפרייז ומימן את הקמתה. היא נועדה להדגשת האופן בו מאורע הרסני יכול לשמש כמנוע לשינוי וכן האופן שבו אנשי העיירה התאימו עצמם למציאות בעיצומו של משבר. האנדרטה נחנכה ב-11 בדצמבר 1919. האנדרטה, בגובה של ארבעה מטר, מציגה דמות נשית הניצבת על גבי כן ומרימה כלפי מעלה כן שעליו ניצבת דמות בקנה מידה גדול של החיפושית. אל הכן הראשי הוצמדו שני פנסי רחוב עגולים והוא היה מוקף בריכת מים עגולה שבה מזרקות וסביבה גדר. דמות החיפושית הוספה לאנדרטה כשלושים שנה לאחר הקמתה. הכיתוב בבסיס האנדרטה הוא: בהערכה עמוקה לבול ויוויל ולמה שעשתה כחלוצת השיגשוג הוקמה אנדרטה זו על ידי אזרחי אנטרפרייז, מחוז קופי, אלבמה (אנ') בשנת 1973 הוספה האנדרטה למרשם הלאומי של מקומות היסטוריים של ארצות הברית. במהלך שנות קיומה סבלה האנדרטה ממעשי גנבה של חלקים ממנה ומוונדליזם, שנזקיהם תוקנו. בשנת 1998 נגרם לה נזק כבד. בעקבות זאת הוצב במקומה המקורי של האנדרטה העתק שלה משרף פולימרי, ואילו המקור עצמו הועבר לתצוגה במיקום מוגן. האנדרטה זכתה לאזכור בארצות הברית במסגרת שירים, תוכניות טלוויזיה ועבודת אמנות. מדיה וקבצים בנושא אנדרטת החיפושית בול ויוויל בוויקישיתוף האנדרטה, באתר שירות הפארקים הלאומיים של ארצות הברית אתר אודות האנדרטה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרטת החיפושית בול ויוויל".
גרדה שטיינהוף

גרדה שטיינהוף (בגרמנית: Gerda Steinhoff;‏ 29 בינואר 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז בעקבות פלישת גרמניה הנאצית לפולין בשנת 1939. שטיינהוף נולדה בגדנסק שהייתה אז תחת שליטת העיר החופשית דנציג. בנעוריה עבדה בתור עוזרת בית בחווה בעיריית טיגנהגן שבקרבת גדנסק. בשנת 1939 החלה לעבוד במאפייה בגדנסק ולאחר מכן עבדה בתור נהגת חשמלית. בשנת 1941 נישאה ונולד לה ילדה הראשון. עוד באותה השנה עקב דרישה מוגברת של גרמניה הנאצית לשומרים במחנות הריכוז השונים היא גויסה לסגל מחנה הריכוז שטוטהוף. ב-1 באוקטובר 1941 היא מונתה לתפקיד שומרת (SS-Aufseherin) במחנה הנשים בשטוטהוף, שם לקחה חלק פעיל בסלקציות ובשילוח אסירים לתאי הגזים. עוד ב-31 באוקטובר באותה שנה מונתה להיות המפקחת הראשית (SS-Oberaufseherin) של מחנה משני (בפולנית: Danzig Holm) בשטוטהוף. ב-1 בדצמבר הוצבה במחנה הנשים של שטוטהוף, שהיה ממוקם כ-170 קילומטרים דרומית לגדנסק בעיר בידגושץ'. במסגרת פועלה במחנה זכתה בעיטור על נאמנותה לרייך השלישי. שטיינהוף הייתה ידועה כמסורה לעבודתה, ונחשבה לחסרת רחמים על ידי אסירי המחנה. מעט לפני סיום המלחמה נמלטה לעיר הולדתה, שם נעצרה ב-25 במאי 1945 ונכלאה למשך כשנה בבית כלא בעיר גדנסק. ב-25 במאי 1945 נעצרה בידי כוחות שיטור פולניים, נכלאה והועמדה לדין במסגרת משפט שטוטהוף (אנ') יחד עם נשות אס אס נוספות ומספר אנשי קאפו. על פי עדויות הנוכחים באולם היא ישבה על ספסל הנאשמים כאשר מסביבה יושבות אליזבת בקר ונדה קלאף וג'ני-ונדה ברקמן ואלה מחליפות מבטים ומצחקקות בזמן הקראת העדויות על מעלליהן במחנה. היא נאשמה על חלקה בסלקציות ועל התעללות ממניעים סדיסטיים באסירים ונגזר עליה עונש מוות. ב-4 ביולי 1946 הוצאה להורג בהוצאה פומבית להורג בתליה. לצדה הוצאו להורג עשרה מורשעים נוספים במשפט שטוטהוף. בין היתר, אליזבת בקר, ונדה קלאף וג'ני-ונדה ברקמן. מחנה הריכוז שטוטהוף נשים בשורות הנאצים Transcript for NMT 4: Pohl Case מדיה וקבצים בנושא גרדה שטיינהוף בוויקישיתוף כתבה על ההוצאה הפומבית להורג שנערכה לנאשמי המשפט, באתר Executed today https://ww2gravestone.com/bad-girls-nazi-germany-jenny-wanda-barkmann Transcript for NMT 4: Pohl Case https://web.archive.org/web/20080125234730/http://geocities.com/biskupia/biskupia.htm
Superhero (Heroes & Villains)

"Superhero (Heroes & Villains)" הוא שיר של המפיק המוזיקלי האמריקאי מטרו בומין, הראפר האמריקאי פיוצ'ר והזמר האמריקאי כריס בראון, מתוך אלבום האולפן השני של מטרו בומין, Heroes & Villains. הוא הופק על ידי מטרו בומין, עם הפקה משנית מאלן ריטר ודייוויד X אלי. השיר הגיע למקום השמיני במצעד בילבורד הוט 100. "Superhero (Heroes & Villains)" הוא שיר טראפ המציג בהפקתו "808 נובט והורנס מושתקים", עליהם פיוצ'ר מראפרפ ב"זרימה הרגילה, דמוית הזמר" שלו, ובסגנון הדומה לאלבומו DS2. בחלק האחרון, האינסטרומנטל "מתפוגג לתוך סינת'ים קודרים", עבור "מלודיות מעוותות" של כריס בראון, ששר על אנשים שלא רוצים לראות אותו מצליח. השיר מכיל גם דגימה מהשורה של הראפר ג'יי-זי על לחיות "מספיק זמן כדי לראות את עצמך הופך לנבל" ב-"So Appalled" של קניה וסט, המתייחסת לציטוט של דו-פרצוף בסרט "האביר האפל". וידאו קליפ לשיר יצא לאור ב-2 בדצמבר 2022 לצד האלבום Heroes & Villains. הוא מתחיל במטרו בומין ופיוצ'ר מעורבים בגניבת יהלומים מתוחה, וממשיך בסדרה של סצנות סוריאליסטיות, כולל מטרו בומין גולש בשמיים. סגיר השיר בביצוע כריס בראון אינו מופיע בקליפ. סרטון השיר "Superhero" באתר יוטיוב ללנד ויין, נייבאדיוס וילבורן, כריסטופר בראון, קניה וסט, שון קרטר, טרנס ת'ורטון, סיידל יאנג, קאסים דין, רוברט דיגס, ארנסט וילסון, מייקל דין, מנפרד מאן, אלן ריטר, דייוויד רואוף, איליאס קלאגהאמר Berry, Peter A. (8 בדצמבר 2022). "Metro Boomin's 'Heroes and Villains' Is the Ultimate Rap Blockbuster". Complex. נבדק ב-12 בדצמבר 2022. {{cite web}}: (עזרה) Blair, Robert (8 בדצמבר 2022). "Metro Boomin "Heroes & Villains" Album Review". HotNewHipHop. נבדק ב-12 בדצמבר 2022. {{cite web}}: (עזרה) Brickner-Wood, Brady (8 בדצמבר 2022). "Metro Boomin: Heroes & Villains Album Review". Pitchfork. נבדק ב-12 בדצמבר 2022. {{cite web}}: (עזרה) Reeves, Mosi (6 בדצמבר 2022). "It's a World of Embattled Men on Metro Boomin's 'Heroes & Villains'". Rolling Stone. נבדק ב-12 בדצמבר 2022. {{cite web}}: (עזרה) Cho, Regina (2 בדצמבר 2022). "Metro Boomin and Future reunite for new "Superhero" video". Revolt. נבדק ב-12 בדצמבר 2022. {{cite web}}: (עזרה) Grant, Shawn (12 בדצמבר 2022). "Metro Boomin's 'Heroes & Villains' to Debut with 185K First Week, Will Take Top Spot on Billboard". The Source. נבדק ב-12 בדצמבר 2022. {{cite web}}: (עזרה) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית)
Space Cadet

"Space Cadet" הוא שיר של המפיק המוזיקלי האמריקאי מטרו בומין, בהשתתפות הראפר האמריקאי גאנה. הוא נשלח לרדיו קצבי עכשווי באמצעות בומינטי וורלדווייד וריפבליק רקורדס ב-29 בינואר 2019, כסינגל השני מתוך אלבום האולפן השני של מטרו בומין, Not All Heroes Wear Capes. "Space Cadet" הופק על ידי מטרו בומין ו-ויזי, עם אלן ריטר כמפיק נוסף. בסוף השיר קולות רקע של הראפר והזמר האמריקאי טראוויס סקוט, חבר קרוב ומשתף פעולה תכוף של מטרו וגאנה. בשיר, גאנה מראפרפ על אורח חייו המפואר, בהתייחסות לרולס רויס רייט, מכונית יקרה שידועה בתקרת הכוכבים שלה. Space Cadet ("צוער חלל") הוא אסטרונאוט מתלמד. זה שיתוף הפעולה הרשמי השני בין מטרו לגאנה, לאחר השיר "Car Sick" של גאנה משנת 2018, בו מופיע גם הראפר הקנדי נאב, שהוא חבר קרוב ומשתף פעולה תכוף של שני האמנים. השיר הוא מתוך המיקסטייפ המסחרי של גאנה, Drip Season 3, בו שימש מטרו כמפיק בפועל וגם הפיק ארבעה שירים נוספים מהפרויקט, "Helluva Price",‏ "Pedestrian",‏ "My Soul" ו-"No Joke". גאנה אף מופיע בשיר נוסף מהאלבום לצד יאנג ת'אג, "Lesbian". השיר נכנס והגיע לשיא במקום ה-51 במצעד בילבורד הוט 100, בשבוע של 17 בנובמבר 2018. השיר אף נכנס למצעד שירי ה-R&B/היפ-הופ במקום ה-22. ב-9 בדצמבר 2020, השיר זכה בתואר הפלטינה הכפולה מאיגוד תעשיית ההקלטות האמריקאי על מכירות ויחידות שקולות לסטרימינג משולבות של למעלה משני מיליון בארצות הברית. הווידאו קליפ הרשמי של "Space Cadet" פורסם ב-22 באפריל 2019. הוא בוים על ידי זאק פאקטס. מטרו בומין וגאנה רוקדים ומעופפים סביב לייזרים ובאורות בהירים, בהדמיה של החלל החיצון. יאנג ת'אג, חבר קרוב ומשתף פעולה תכוף של שני האמנים, מבצע הופעת קמע בקליפ. "Top 40 Rhythmic Future Releases - R&B Song and Hip-Hop Music Release Dates". All Access. 29 בינואר 2019. נבדק ב-29 בינואר 2019. {{cite web}}: (עזרה) "Hot 100 - 2018-11-17". Billboard. נבדק ב-1 במרץ 2020. {{cite journal}}: (עזרה) "HRBHH - 2018-11-17". Billboard. נבדק ב-1 במרץ 2020. {{cite journal}}: (עזרה) "Metro Boomin - Space Cadet ft. Gunna". YouTube. 22 באפריל 2019. נבדק ב-22 באפריל 2019. {{cite web}}: (עזרה) "Metro Boomin and Gunna are Flex-tra Terrestrials In 'Space Cadet' Video". MTV. 22 באפריל 2019. נבדק ב-22 באפריל 2019. {{cite web}}: (עזרה)
Runnin

"Runnin" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין. הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף שלהם, Savage Mode II. הוא נשלח לרדיו הקצבי בארצות הברית ב-13 באוקטובר 2020, לצד "Mr. Right Now", כסינגלים המובילים מתוך האלבום. השיר נכנס למקום השמיני במצעד הבילבורד הוט 100. "Runnin" הוא רצועה "נשמתית" ו"מפחידה", כאשר מטרו בומין ממיר דגימה של השיר "I Thought It Took a Little Time" של דיאנה רוס מ-1976 ללופ "רודף", הבנוי סביב מערכת תופים "מאיימת". מבחינת ליריקה, השיר רואה את 21 סבאג' חוזר ל"נושא האמיתי והאולטרה-אלים שהביא אותו לקדמת הבמה של ההיפ הופ", כשהוא מתעמק ב"נטיות הקלטניות שלו" ושר על ארסנל הנשק שלו ואיומים על אויבים המסרבים להישאר במקומם. הקצב המהיר, יחד עם הזרימה של 21 "מוכיח שהוא יכול 'לרוץ' עם הרצועה". כמו ברצועות אחרות באלבום, השיר כולל קריינות של מורגן פרימן, שמציב את השאלה: "האם הדברים טובים יותר או גרועים יותר בפעם השנייה?". הווידאו קליפ לשיר פורסם ב-2 באוקטובר 2020, שעות ספורות לאחר צאתו של השיר באלבום. בקליפ נראה 21 סבאג' יוצא ל"סיבוב ניצחון" ברחובות אטלנטה, כשהוא חוגג את פרס גראמי לשיר הראפ הטוב ביותר שקיבל עבור "A Lot". מידע על השיר "Runnin" באתר AllMusic סרטון השיר "Runnin" באתר יוטיוב "21 Savage". Billboard. נבדק ב-2021-05-26. D., Dre (2 באוקטובר 2020). "21 Savage Brings His Grammy To The Block For "Runnin" Video". HotNewHipHop. נבדק ב-11 באוקטובר 2020. {{cite web}}: (עזרה) Alston, Trey (7 באוקטובר 2020). "Savage Mode II Is 21 Savage at His Horrific Best". Paste. נבדק ב-11 באוקטובר 2020. {{cite web}}: (עזרה) Aiken, Koji (2 באוקטובר 2020). "New Music Friday: 21 Savage & Metro Boomin, Louis the Child, and YG". CLN. נבדק ב-11 באוקטובר 2020. {{cite web}}: (עזרה) McKinney, Jessica (3 באוקטובר 2020). "Best New Music This Week: 21 Savage, Metro Boomin, Megan Thee Stallion, Bryson Tiller, and More". Complex. נבדק ב-11 באוקטובר 2020. {{cite web}}: (עזרה) Powell, Jon (2 באוקטובר 2020). "21 Savage and Metro Boomin bring the Grammy home in "Runnin" visual". Revolt. נבדק ב-11 באוקטובר 2020. {{cite web}}: (עזרה) Carey, Jacob (5 באוקטובר 2020). "Boomin's 'Savage Mode II' Doesn't Live Up to the Original". Exclaim!. נבדק ב-11 באוקטובר 2020. {{cite web}}: (עזרה) 21 Savage x Metro Boomin - Runnin (Official Music Video), סרטון בערוץ "21 Savage", באתר יוטיוב (אורך: 03:26) Kiefer, Halle (2 באוקטובר 2020). "21 Savage's Grammy Takes a Victory Lap Around Atlanta In New 'Runnin' Video With Metro Boomin". Vulture. נבדק ב-11 באוקטובר 2020. {{cite web}}: (עזרה)
Mr. Right Now

"Mr. Right Now" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין בהשתתפות הראפר הדרייק. הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף של 21 סבאג' ומטרו בומין, Savage Mode II. הוא נשלח לרדיו הקצבי בארצות הברית ב-13 באוקטובר 2020, לצד "Runnin", כסינגלים המובילים מתוך האלבום. השיר נכנס למקום העשירי במצעד הבילבורד הוט 100. השיר מסמן את שיתוף הפעולה הרביעי של 21 סבאג' ודרייק, לאחר "Sneakin'‎",‏ "Sacrifices" ושיר מודלף בשם "Issa". שני הראפרים העניקו אחד לשני שרשראות לאחר צאת השיר.. לימים, הוציאו השניים אלבום משותף בשם Her Loss בשנת 2022. השיר תואר כבלדה בעלת נטייה ל-R&B המכילה אינסטרומנטל פשוט. בשיר חושף דרייק כי יצא עם הזמרת סיזה בשנת 2008. סיזה אישרה זאת בסדרת ציוצים בטוויטר, אך אמרה שהם יצאו למעשה ב-2009, בהנחה שדרייק "פשוט חורז בתמימות את 2008 עם wait". סיזה, שהייתה אז בת 17 או 18, הדגישה כי מערכת היחסים ביניהם הייתה "תמימה לחלוטין". דרייק הזכיר את סיזה בעבר בשירו "Diplomatic Immunity" משנת 2018, בו הוא אמר שהוא מכיר את סיזה "ממש מזמן". "21 Savage". Billboard. נבדק ב-2021-05-26. Okon, Wongo (2 באוקטובר 2020). "Drake Reveals A Past Relationship With SZA On 'Mr. Right Now' With 21 Savage And Metro Boomin". Uproxx. נבדק ב-11 באוקטובר 2020. {{cite web}}: (עזרה) "Drake and 21 Savage Exchange Chains". Rap-Up. 10 באוקטובר 2020. נבדק ב-11 באוקטובר 2020. {{cite web}}: (עזרה) Balram, Dhruva (8 באוקטובר 2020). "21 Savage & Metro Boomin – 'Savage Mode 2' album review". NME. נבדק ב-11 באוקטובר 2020. {{cite web}}: (עזרה) Peters, Micah (2 באוקטובר 2020). "21 Savage and Metro Boomin Brought a Classic Rap Ethos to 'Savage Mode II'". The Ringer. נבדק ב-11 באוקטובר 2020. {{cite web}}: (עזרה) McKinney, Jessica; Skelton, Eric (2 באוקטובר 2020). "10 Takeaways From 21 Savage and Metro Boomin's 'Savage Mode II'". Complex. נבדק ב-11 באוקטובר 2020. {{cite web}}: (עזרה) Ahmed, Insanul; (Genius Staff) (2 באוקטובר 2020). "Drake Claims He Used To Date SZA On 21 Savage and Metro Boomin's "Mr. Right Now" (UPDATE)". Genius. נבדק ב-11 באוקטובר 2020. {{cite web}}: (עזרה)
צב מטבע זהוב

צב מטבע זהוב (שם מדעי: 'Cuora trifasciata) הוא מין צב האנדמי לדרום סין. מין זה נפוץ בסין, רק באי האינאן (נכחד ממחוזות היבשת גואנגדונג, גואנגשי ופוג'יין) וכן בהונג קונג. לצב זה יש שלושה פסים שחורים מובהקים על שריונו החום, עם לסת עליונה צהובה הבולטת מעט ופס צהוב המשתרע מחלקו האחורי של הפה. חלקו התחתון של השריון שחור ברובו והקצוות צהובים. צב זה יכול להגיע לגודל של עד 25 סנטימטרים. בהונג קונג, הצב ניזון מדגים, צפרדעים ופגרים, אם כי גם שאריות של סרטנים, חלזונות וחרקים נמצאו בצואה שלו. צב זה מתרבה ברביית כלאיים בקלות עם קרובי משפחתו בשבי ובטבע, וייתכן שישנה הפריה מרובה של בני תערובת גם ממין זה. כמה מבני תערובת אלה תוארו כמינים חדשים, כמו צב אגם פוג'יין ("Mauremys" × iversoni) שהוא לרוב מין משולב מזכרים של צב המטבע הזהוב ונקבות מהמין צב אגם צהוב ("Mauremys mutica"). כמו כן, צב המטבע הזהוב עשוי להיות קשור ליצירה של מינים בני תערובת אחרים. על פי IUCN צב זה נתון בסכנת הכחדה חמורה. משתמשים בו ברפואה מסורתית, ולכן הוא נתון תחת איום בגלל ציד רב של המין. צב זה הוא אחד ממיני הצבים הנדירים בעולם לפי הערכה משנת 2003 שנעשתה על ידי איגוד IUCN. צב המטבע הזהוב נמצא ברשימה של ארגון Turtle Conservation Coalition, (תחת IUCN) של 25 הצבים וצבי המים הנמצאים בסיכון חמור. מדיה וקבצים בנושא צב מטבע זהוב בוויקישיתוף צב מטבע זהוב, באתר ITIS (באנגלית) צב מטבע זהוב, באתר NCBI (באנגלית) צב מטבע זהוב, באתר Animal Diversity Web (באנגלית) צב מטבע זהוב, בבסיס הנתונים ARKive (באנגלית) צב מטבע זהוב, באתר האנציקלופדיה של החיים (באנגלית) צב מטבע זהוב, באתר GBIF (באנגלית) צב מטבע זהוב באתר הרשימה האדומה של IUCN
ג'ק צ'מפיון

ג'ק צ'מפיון (באנגלית: Jack Champion; נולד ב-16 בנובמבר 2004) הוא שחקן אמריקאי. צ'מפיון נולד בעיירה בלקסבורג (אנ') וירג'יניה וגדל בלוס אנג'לס, קליפורניה. בגיל 13 עבר ללמוד בחינוך ביתי. בשנת 2015 צ'מפיון החל את הקריירה שלו בגיל עשר עם תפקיד קטן בסדרה "בתוך הבועה" ובשני סרטים קצרים. בשנת 2016 גילם את הגרסה הצעירה של בובי ברווינג (מאט דאלאס) בקומדיה הרומנטית "Where Are You, Bobby Browning?" שנה לאחר מכן שיחק בסרט הדרמה "Extraordinary" ובסרט "Message in a Bottle". בשנת 2018 שיחק בתפקיד ראשי סרט האימה "The Night Sitter". שנה לאחר מכן שיחק בתפקיד קטן בסרט "הנוקמים: סוף המשחק". בשנת 2022 גילם את חוויאר סוקורו בסרטו של ג'יימס קמרון "אווטאר: דרכם של המים", צ'מפיון אמר הוא היה רק בן 12 כאשר נבחן לתפקיד. ביוני 2022 נמסר על ליהוקו של צ'מפיון לסרט ההמשך "צעקה 6". ג'ק צ'מפיון, ברשת החברתית אינסטגרם ג'ק צ'מפיון, ברשת החברתית טיקטוק ג'ק צ'מפיון, במסד הנתונים הקולנועיים IMDb (באנגלית) ג'ק צ'מפיון, באתר Rotten Tomatoes (באנגלית) ג'ק צ'מפיון, באתר Metacritic (באנגלית) ג'ק צ'מפיון, במסד הנתונים הקולנועיים KinoPoisk (ברוסית) Dessi Gomez, ‘Avatar: The Way of Water’ Cast and Character Guide: Who Plays Who? (Photos), TheWrap, ‏6 בנובמבר 2022 Grace Jordan, Jack Champion Grew Close with James Cameron, MovieWeb, ‏5 בנובמבר 2022 Sydney Odman, The Hollywood Reporter, The Hollywood Reporter, ‏5 בנובמבר 2022 Kroll, Justin (June 16, 2022). "Jack Champion, Liana Liberato, Devyn Nekoda and Josh Segarra Join Next 'Scream' Pic For Spyglass And Paramount". Deadline Hollywood. Retrieved June 30, 2022.
סלון הפזמון

סלון הפזמון הוא בית ספר מקוון לכתיבת שירים, מייסודם של דן תורן ומאיר גולדברג. סלון הפזמון החל לפעול ב-2004. מסדנאות הכתיבה הראשונות בישראל לכתיבת פזמונים. הסלון קיים בתחילת דרכו מפגשים פיזיים, והוא עבר מספר כתובות, ביניהן מקלט ציבורי בחולון, הירקון 70 ודיזנגוף סנטר. בשנים 2019–2022 הצטרפה אפרת קולברג לתורן וגולדברג כשותפה, וביוזמתה עבר הסלון למתכונת מקוונת. מאז, העברת התכנים, השיעורים והמשובים על שירים שכתבו המשתתפים, מתבצעת ברשת האינטרנט, באמצעות זום, פייסבוק ופלטפורמות אחרות. בנוסף לשיעורי כתיבה, מקיים הסלון ערבי קריאה מקוונים, שיעורי משוב, ומספק שירותי הלחנה והפקה. הסלון מפרסם אתגרי כתיבה שנתיים שפתוחים להשתתפות הקהל הרחב, כגון אתגר שנערך במשך שבוע בחנוכה בשנת 2020, שבו השתתפו כ-6,000 ישראלים. במקביל ללימודים הרגילים, הפעילו תורן וגולדברג, בחסות עיריית תל אביב-יפו, את "סלון הפזמון לנוער", בבית היוצר בנמל תל אביב. בנוסף לתורן וגולדברג, בסלון מלמדים צרויה להב, ערן צור, דניאל סלומון, דנה ברגר, שילה פרבר ונעם רותם. בין תלמידי הסלון לאורך השנים: קורין אלאל, אניה בוקשטיין, דודי לוי, דורון מדלי, שי צברי, סיון טלמור, אביגיל רוז, אביגיל קובארי, הילה רוח, מאיה משעול, לי גאון, סמדר אקראי, מיכל שפירא, אורי סלונים, אור "אורקה" טפלר וסופי צדקה. נופיה ידידיה וקרן אטינגר למדו בסלון הפזמון לנוער. אתר האינטרנט הרשמי של סלון הפזמון סלון הפזמון, ברשת החברתית פייסבוק שלומית שרביט ברזילי, לא עוד "אשרוף את ביתך עליך", באתר ynet, 24 בנובמבר 2020 DanToren.com, web.archive.org, ‏2006-06-26 חן לב, ‏בגיל 62, דן תורן משיק אלבום סולו מס' 16: "נשארתי אותו הילד מפעם", באתר מעריב אונליין, 14 באוגוסט 2022 שיר ביום - אתגר כתיבה מיוחד לחנוכה (מבית סלון הפזמון), קבוצה פרטית בפייסבוק, פורסם ב-18 בנובמבר 2020 אפשר ללמוד לכתוב שירים?, איריס קול מראיינת את דן תורן, באתר 103FM,‏ 7 בדצמבר 2021 (להאזנה) דנה ברגר ברדיו תל אביב, 12 בדצמבר 2021 (להאזנה) מי מלמד בקהילהלה? נבחרת המורים של הסלון ב-2022, באתר סלון לפזמון יצאו מהסלון באתר סלון הפזמון
אנוך

אנוך (Enoch) הוא התעתיק האנגלי לשם חנוך. האם התכוונתם ל... דוד אנוך – פילוסוף ישראלי חיים צבי אנוך – מחנך ישראלי יעל אנוך – סוציולוגית ישראלית אנך
The Inner Light (שיר)

The Inner Light (בעברית: האור הפנימי) הוא שיר של להקת הרוק הבריטית הביטלס, שנכתב על ידי ג'ורג' האריסון. השיר יצא לאור כסינגל מחוץ לאלבום במרץ 1968, בתור הבי-סייד של "Lady Madonna". השיר היה היצירה הראשונה של האריסון שיצאה בתור סינגל של הביטלס והוא משקף את החיבה של הלהקה למדיטציה טרנסנדנטלית, אותה הם למדו בהודו יחד עם מהרישי מהש יוגי בזמן יציאת הסינגל. אחרי "Love You To" ו-"Within You Without You", זה היה השיר האחרון מבין שלושת השירים של האריסון מהתקופה בה הביטלס התנסו במוזיקה הודית קלאסית גלויה ומעוצבים כיצירות הודיות. המילים הן עיבוד של השיר דאו דה ג'ינג הטאואיסטי, שאותו הלחין בהמלצתו של חואן מסקרו, חוקר סנסקריט שתרגם את הקטע בספרו "מנורות של אש" משנת 1958. באוטוביוגרפיה של ג'ורג' האריסון, I, Me, Mine, האריסון נזכר שהוא קיבל השראה לכתוב את "The Inner Light" על ידי חואן מסקרו, חוקר סנסקריט באוניברסיטת קיימברידג'. מסקרו השתתף בדיון, ששודר בתוכנית פרוסט ב-4 באוקטובר 1967, שבמהלכו דנו האריסון וג'ון לנון ביתרונות של מדיטציה טרנסנדנטלית עם קהל של אקדמאים ומנהיגים דתיים. במכתב מאוחר יותר להאריסון, מ-16 בנובמבר, הביע מסקארו את תקוותו שהם עשויים להיפגש שוב לפני שהביטלס ייצאו להודו, שם הקבוצה הייתה אמורה ללמוד מדיטציה עם הגורו שלהם, מהרישי מהש יוגי. מסקארו צירף עותק של ספרו "מנורות של אש", אנתולוגיה של כתבים דתיים, כולל "דאו דה ג'ינג" של לאו דזה. לאחר שהצהיר על התפעלותו מהמסר הרוחני בחיבורו של האריסון בשיר "Within You Without You", מסקרו שאל: "אולי זה לא יהיה מעניין להכניס למוזיקה שלך כמה מילים של טאו, למשל מס' 48, עמוד 66 של מנורות של אש?" "The Inner Light" היה השיר השלישי של האריסון בז'אנר המוזיקלי ההודי, אחרי "Love You To" ו-"Within You Without You". בעוד ששירים מוקדמים אלה הלכו בעקבות השיטה ההינדוסטנית (צפון הודית) של המוזיקה הקלאסית ההודית, כיצירות המבוססות על סיטאר וטאבלה, "The Inner Light" היה קרוב יותר בסגנונו למסורת מוזיקת המקדשים הקרנאטית (או הדרום הודית). התקדמותו בתוך הז'אנר שיקפה את תפיסתו לפסקול של "Wonderwall" כלומר, שהמשימה אפשרה לו ליצור "אנתולוגיה" של מוזיקה הודית ולהציג מגוון רחב של סגנונות וכלי נגינה. השיר יצא לאור כבי-סייד של "Lady Madonna" ב-15 במרץ 1968 בבריטניה, עם שחרורו בארצות הברית שלושה ימים לאחר מכן. כריס וולש מ-Melody Maker הביע ספקות לגבי פוטנציאל הלהיט של האיי-סייד, מגזין בילבורד הגיב על ההתאמה של "The Inner Light", בהתחשב ב"כישוף המדיטציה" המקביל של הלהקה. מבקר מ-Cashbox כתב: "מילים מבית הספר למדיטציה טרנסצנדנטלית ותזמורות המזרח הקרוב על מצמד מעניין מאוד שיכול להראות מכירות חזקות כמו 'Lady Madonna'". השיר נכנס באופן עצמאי למצעד הבילבורד הוט 100 במשך שבוע אחד, והגיע למקום 96. באוסטרליה, השיר הופיע עם "Lady Madonna", כאיי-סייד כפול, כאשר הסינגל הגיע לראש המצעד הלאומי של Go-Set. הביטלס ג'ורג' האריסון - שירה, בימוי ג'ון לנון - שירה הרמונית פול מקרטני - שירה הרמונית מוזיקאים נוספים אשיש חאן – סרוד האנומן ג'אדב – שנאי האריפראסאד צ'אורסיה – בנסורי מהאפורוש מיסרה – פח'וואג' ריג'רם דסאד – הרמוניום ללא קרדיט – טאבלה טאראנג מידע על היצירה "The Inner Light" באתר מיוזיק בריינז מידע על הקומפוזיציה "The Inner Light" באתר AllMusic גרסאות נוספות ל"The Inner Light" באתר SecondHandSongs
נוראלי אליפ

נוראלי פקטולי אליפ (בקזחית: Нұралы Пақтұлы Әліп; נולד ב־22 בדצמבר 1999, אקטאו, קזחסטן) הוא שחקן כדורגל קזחי, המשחק כבלם בקבוצת זניט סנקט פטרבורג מליגת העל הרוסית בכדורגל. הוא גדל בקבוצת הנוער של קבוצת ״כספי אקטאו״, בה שיחק עד 2015. בשנת 2015 זומן להרכב הנוער של קבוצת הפאר המקומית קאיראט אלמטי, ממועדוני הכדורגל הגדולים במדינה. במדיה בלט כבלם מרכזי. את הופעת הבכורה בקבוצה הבוגרת ערך ב־11 במרץ 2018 במשחק הליגה מול קיזיל. במדי קאיראט זכה פעמיים בגביע הקזחי (2018, 2021) וגם זכה באליפות קזחסטן בעונת 2021. בינואר 2022, זומן למחנה האימונים של זניט סנקט פטרבורג הרוסית, שנערך בדובאי. בפברואר זניט השאילה אותו למשך שנה אחת. הוא ערך את הופעת הבכורה במדי זניט במשחק הגביע ב־3 במרץ 2022, מול קבוצת קאמאז. בליגה הרוסית שיחק לראשונה מול אופה ב־7 במרץ, כשעלה כמחליף בדקה 78. כבר בעונת הבכורה שלו זכה עם זניט באליפות רוסיה ובסופרקאפ הרוסי. בדצמבר 2022 זניט מימשה אופציית רכישה וחתמה איתו חוזה עד סוף עונת 2024/2025 תמורת 2.1 מיליון דולר. הוא זומן לסגל נבחרת קזחסטן בכדורגל למשחק ידידות מול בולגריה במרץ 2018. מאז ערך 14 הופעות במדי הנבחרת. קאיראט אלמאטי הגביע הקזחי: 2018, 2021 האליפות הקזחית: 2020 זניט סנקט פטרבורג אליפות רוסיה: 2022 הסופר קאפ הרוסי: 2022 מדיה וקבצים בנושא נוראלי אליפ בוויקישיתוף נוראלי אליפ, באתר Transfermarkt נוראלי אליפ, באתר Soccerway נוראלי אליפ, באתר WorldFootball.net נוראלי אליפ, באתר National Football Teams נוראלי אליפ, באתר FootballDatabase.eu
המילטון (ברמודה)

המילטון (באנגלית: Hamilton) היא בירת ברמודה ונמצאת במחוז פמברוק. העיר נקראת על שם סר הנרי המילטון מושל ברמודה בין 1778–1794 (מחוז המילטון נקרא בשם זה עוד לפני מתן שמה של הבירה). בעיר מתגוררים כ-970 תושבים, והיא העיר היחידה באיים, אף שהיא קטנה מהעיירה סנט ג'ורג'ס שקודמת לה מבחינה היסטורית, וגדולה ממנה בשטח ובמספר התושבים. בשנת 1790 הקצתה ממשלת ברמודה שטח של 587,000 מ"ר במטרה לבנות במקום את מושב השלטון המקומי. בשנת 1793 היישוב שנבנה הוכרז רשמית כעיר על ידי חוק של הפרלמנט הבריטי. בשנת 1815 הועברה בירת המדינה מסנט ג'ורג'ס לבירה הנבנית. העיירה הפכה לעיר עם בניית הקתדרלה של המילטון בשנת 1897 (קתדרלה של הכנסייה האנגליקנית). כיום יש בעיר גם קתדרלה קתולית. בעיר נמל גדול, והיא מהווה אזור סחר חופשי. מדיה וקבצים בנושא המילטון בוויקישיתוף ההיסטוריה של העיר המילטון, באתר אנציקלופדיה בריטניקה (באנגלית) המילטון, ברשת החברתית פייסבוק המילטון, ברשת החברתית אקס (טוויטר) המילטון, ברשת החברתית אינסטגרם המילטון, סרטונים בערוץ היוטיוב